الحاج سترجنرال عبدالرشید دوستم پیامی
خلق ارا آنه تیللر کونینی نشانلش در حقیقت دنیانی یخشی راق تانیش اوچون شرط بولگن/ آنه تیلینی اورگنیش توغریسیده تینگری تعالی تمانیدن بیریلگن حقنی ایسلش مناسبتی دیر. شو یوزدن خلق ارا یونسکو و اوشبو احتفال باشقروچیلری تارتکن محنتلردن منتدارچیلیک بیلدیریشیمگه اورین بار.
عزیز دوستلر!
افغانستان اساسی قانونی نینگ باشلنغیچی همده متنیده اولکه میزده گی تورلی تیل و مدنیتلر موجودلیگی گه سجل مهری اوریلیب/، همده اورگنیش حقی، سوزلش و مدنی فعالیت لر و حتی اولکه میزنینگ محکمه لریده آنه تیلیده اوزیدن مدافعه ایتیشی ضمانت ایتیلگن.
اساسی قانون نینگ 16.ینچی ماده سی، عادلانه بیر شکلده پشتو و دری تیللری یانیده / اولکه نینگ بیر منطقه سیده کوپچیلیک اهالی سوزلشه یاتکن باشقه آنه تیللرنی هم/ اوچینچی رسمی تیل صفتیده یوکسلتیریشی، در حقیقت ملی تورلرگه بولگن حرمت اوچون کوتاریلگن بویوک بیر آدیم دیر.
و عزیز اولکه میز افغانستان ده ملی بیرلیک گه ایریشیش اوچون/ اونملی بیر شرط دیر.
اساسی قانون قورلتاییده اوشبو انسانی حق نی کیریتیش اوچون یوزلرچه فکرداش بولگن ملت وکیللری بیلن بیرگه آلیب بارگن کورشلریم/ حالی هم ایسیمده. بعضی بیر دوستلریمیز اولکه میزده گی تورلی تیل و مدنیت لرنی تن آلیب، بو حق نی ملی وثیقه گه کیریتیش، ملی بیرلیک نی ضعیف لنیشی گه سبب بولیشیدن خواطرده ایدیلر. خرسندلیک بیلن اساسی قانون قورلتایی مذکور بد بین لیکلرگه قرشی قرار آلدی. و زمان اوتیشی بیلن اولکه میزده گی تورلی تیل و مدنیت کیملیگی گه حرمت کورستیش ایمس/ بلکه مذکور انسانی حقلرنی تن آلمس لیک ملی بیرلیکنی ضعیف لنتریشیگه سبب بولیشی ثابت بولدی.
بوگونکی کونده تورلی آنه تیللرده یایین بیره یاتکن رادیو و تلویزیونلر پیامی/، یا ده بعضی پئیتلر اولکه میز جمهور رئیسی، اونگه رای بیرگن میلیونلرچه اولکه داشلریمیزگه نسبتآ، قیسقه بولسه هم/ اولرنینگ آنه تیلیده خطاب ایتیشی/، ملی بیرلیک گه زیان ایتکزه دی دیب، کیم ایته آله دی؟!
عکسینچه بونده ی حرکتلر حسن نیت نی مستحکم لشی و باشی یوکسک خلقیمیز آره سیده ایشانچ کیلیشگه سبب بوله دی و بس.
قدرلی قتنه شووچیلر!
اساسی قانون نی تصدیقلشدن آلدین کی ییللرده آنه تیللرده اورگنیش اوچون/ ایریم نادولت تشکیلاتلر تمانیدن تورلی یوللرنی انیقلش آدیملری کوتاریلدی. مثال بیلن ایریم مدنی نهادلر جمله دن امیر علیشیر نوایی انجمنی، میرزا الغ بیگ انجمنی، قویاش مدنی موسسه سی، آیدین افغانستان انجمنی، بیلگی جریده سی، آریانا تلویزیونی، ملی رادیو تلویزیونی، نور تلویزیونی، راه فردا تلویزیونی و خصوصآ آئینه تلویزیونی/ افغانستان ده میلیونلرچه سوزلاوچیسی بولگن اوزبیکچه و تورکمنچه تیللرینی رواجلنتریشده یاردمچی بولگنی گه شاهد میز.
اوشبو مسئله افغانستان ده آنه تیلیده اوقیش و حتی آنه تیلینی علمی و میتودیک بیر شکلده اورگنیشدن محروم بولگن/ میلیونلرچه یشاوچیسی نینگ، کیله جک گه نسبتآ امید کوزی بیلن قره شیگه سبب بولدی.
مذکور ییللر آقمیده اوزبیکچه و تورکمنچه الفباسینی معیاری ایتیش، بو تیلده گرامر و لغتنامه لر توزیش، همده علمی درسلیکلرنی ترتیبلش اوچون/ کیچیک بولسه هم بعضی بیر بیلیمدانلر تمانیدن جمله دن اکادمیسین محمد یعقوب واحدی جوزجانی، پروفیسور عنایت الله شهرانی، دوکتور شفیقه یارقین، پوهندوی صالع محمد راسخ، استاد نورالله امینیار، استاد نورالله آلتای، استاد سید محمد عالم لبیب، استاد برهان الدین نامق و استاد حوا جان تمانیدن جدی فعالیتلر عملگه آشریلدی.
بیز قولیمیزده کیلگنچه بونده ی فعالیتلرنی مادی جهتدن حمایت ایتکن میز. اما تآسف بیلن اوتکن بیش ییل دوامیده بو توغریده علمی تحقیقات آلیب باریش اوچون/ دولت تمانیدن بیر افغانی بودجه هم اجره تیلمه گن. افغانستان معارف وزیرلیگی تمانیدن باسیب چیقاریلگن اوزبیکچه، تورکمنچه و باشقه اوچینچی رسمی تیللر کتابی ایسه ایترلی بولمه گن. باشقه تماندن چاپ ایتیلگن کتابلر اوقوچیلرگه درس بیریلیشی اورنیده مکتب لر انباریده سقلنیب کیلماقده.
بوگونکی احتفال، افغانستان اسلامی جمهوری دولتی نینگ رهبرلری/، همده خلق ارا هم جمعیت مملکت لری نینگ اعتبارینی اوزیگه تارتیب/، آنه تیللرنی رواجلنتریشی توغریسیده فقط گینه سلام علیک و معرفت سویه سیده ایمس/ بلکه اولکه میزنینگ اساسی قانونیده قید ایتیلگن ملی مسئولیت لرینی بجا ایتیش اوچون/ اونده یشیگه امید بیلدیره میز.
اداغده عزیز قتنه شووچیلر توجه سینی/ امیرالکلاام علیشیر نوائی حضرتلری نینگ اوز آنه تیلیده بیان ایتکن قیسقه سوزلریگه قره ته من:
"تیلگه اختیارسیز ، ایلگه اعتبارسیز"
دیگن لر اولوغ بابامیز.
اولکن موفقیت لر آرزوسی بیلن
افغانستان اسلامی جمهوریت باش قوشونلری ارکان رئیسی و افغانستان ملی اسلامی جنبشی نینگ اساسچیسی و رهبری ،الحاج ستر جنرال عبدالرشید دوستم
pbt_Arab azb_Arab azb_Arab prs_Arab azb_Arab azb_Arab azb_Arab pes_Arab pes_Arab pbt_Arab pes_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab pes_Arab